Diari Oficial de la Generalitat Valenciana


Sumari del DOGV 8156, del 25-10-2017 (2017/9291)

RESOLUCIÓ de 21 de setembre de 2017, del director general d'Economia, Emprenedoria i Cooperativisme, per la qual s'amplia el crèdit disponible per a atendre determinades subvencions convocades mitjançant Resolució de 25 de maig de 2017, destinades a la promoció, foment i difusió de l'economia social a la Comunitat Valenciana, per a l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8156

Data del DOGV
:   25-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9291


Data del document
:   21-09-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 21 de setembre de 2017, del director general d'Economia, Emprenedoria i Cooperativisme, per la qual s'amplia el crèdit disponible per a atendre determinades subvencions convocades mitjançant Resolució de 25 de maig de 2017, destinades a la promoció, foment i difusió de l'economia social a la Comunitat Valenciana, per a l'exercici 2017. [2017/9291]  
  
Amb data 29 de maig de 2017 es va publicar en el DOGV la Resolució, de 25 de maig de 2017, del director general d'Economia, Emprenedoria i Cooperativisme, adoptada per delegació conseller d'Economia Sostenible, Sectors Productius, Comerç i Treball, per la qual s'efectuava la convocatòria per a l'exercici 2017, de determinades subvencions destinades a promoció, foment i difusió de l'economia social a la Comunitat Valenciana, per a 2017.  
En l'esmentada resolució, es va incorporar la previsió d'una quantia addicional per al cas que poguera disposar-se de crèdits addicionals per a atendre les subvencions objecte de la convocatòria, i en aquest supòsit l'òrgan concedent podria, prèvia publicació dels crèdits addicionals disponibles i sense necessitat de realitzar una nova convocatòria, procedir a aplicar els crèdits addicionals a la concessió de les subvencions a què es refereix la convocatòria anticipada, en els casos i quanties que aquesta preveu. A aquests efectes, es fixaven com a quanties addicionals màximes per a l'exercici 2017, les quantitats 130.000 euros, per a les subvencions per a despeses generals i de funcionament, conforme a l'article 15 de les bases reguladores i de 30.000 euros per a dur a terme activitats de formació, foment i difusió de l'economia social, no vinculades directament al foment de l'ocupació, d'acord amb l'article 16 de les bases reguladores. En ambdós casos, l'ampliació ha de finançar-se amb fons propis de la Generalitat i amb càrrec al capítol IV, línia de subvenció S5266000, del programa pressupostari 322.55.  
  
En el DOGV núm. 8127, de 14 de setembre de 2017, es va publicar l'Acord de 8 de setembre de 2017, del Consell, pel qual s'autoritza una transferència de crèdits entre programes i del capítol 2 al capítol 4, així com ajustos en l'annex de transferències i subvencions corrents del programa 322.55, per a incrementar la dotació de la línia de subvenció S5266 «Programa de suport a l'economia social»  
Com a conseqüència del dit acord, s'incrementa la dotació de fons propis no condicionats de l'esmentada línia de subvenció S5266000 passant la dotació total dels dits fons de 700.000 euros a 890.000 euros, amb la qual cosa es compleixen els pressupostos exigits en les normes aplicables i en la Resolució de 25 de maig de 2017, ja que l'increment en la xifra de 190.000 euros de la dotació no condicionada en la referida línia permet disposar de fons addicionals per a aplicar-los a ampliar les quanties que la resolució de convocatòria de referència destina a la concessió de les subvencions previstes en els articles 15 i 16, de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana.  
  
Pel precedent, vista l'esmentada disponibilitat addicional amb origen en fons propis de la Generalitat i fent ús de les facultats que conferixen al conseller o consellera competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, D'hisenda pública, sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat, i el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
Atesa la delegació per a la concessió dels subvencions de referència, establida en l'article 6.2 de l'Ordre 25/2016, de 21 de novembre, reguladora d'aquestes, així com el que estableix l'article 58.2 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, resolc:  
Primer. Ampliació de crèdit i finançament de les ajudes  
1. Efectuar per a l'any 2017 una ampliació de l'import global màxim destinat al finançament de les ajudes per a gastos generals i de funcionament, conforme a l'article 15 de les bases reguladores establides per mitjà de l'Orde 25/2016, de 21 de novembre, de la Conselleria d'Economia Sostenible, Sectors Productius, Comerç i treball, aplicant a la concessió de les dites ajudes i sense necessitat de nova convocatòria, crèdits, del pressupost de la Generalitat, amb càrrec a fons propis no condicionats del capítol 4, codi línia S5266000, del programa 322.55, per un import de 130.000 euros.  
2. Efectuar per a l'any 2017 una ampliació de l'import global màxim destinat al finançament de les ajudes per a dur a terme activitats de formació, foment i difusió de l'economia social, no vinculades directament al foment de l'ocupació, conforme a l'article 16 de les bases reguladores establides per mitjà de l'Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i treball, aplicant a la concessió de les dites ajudes i sense necessitat de nova convocatòria, crèdits, del pressupost de la Generalitat, amb càrrec a fons propis no condicionats del capítol 4, codi línia S5266000, del programa 322.55, per un import de 30.000 euros.  
  
  
Segon. Publicació  
Ordenar la publicació de la present resolució en el Diari Oficial de la Generalitat Valenciana.  
  
Tercer. Recursos  
Contra aquesta resolució, que esgota la via administrativa, podrà interposar-se recurs de reposició davant del mateix òrgan en el termini d'un mes a comptar des de l'endemà en què tinga lloc la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la legislació vigent.  
  
València, 21 de setembre de 2017.- El conseller d'Economia Sostenible, Sectors Productius. Comerç i treball, p. d. (art. 6.2 O 25/2016, de 21 de novembre, DOGV 7923), el director general d'Economia, Emprenedoria i Cooperativisme: Francisco Álvarez Molina.